خولی نایابی کوردستان
خولی نایابی کوردستان یان خوولی پلە یەکەکانی کوردستان بەرزترین پاڵەوانیەتی وەرزشی یانەکانی تۆپی پێییە لە ھەرێمی کوردستاندا. ڕێکخەرەکەی یەکێتی تۆپی پێی کوردستان و لە وەرزی ٢٠٠٦-٢٠٠٧ دا دەستی پێکردوە ، ١٦ یانە بەشداری تێدا دەکەن و لە ھەر وەرزێکدا ٢ یانە دادەبەزن بۆ خوولی پلەیەك ، یەکەمین پاڵەوانی خولی نایاب یانەی وەرزشی دھۆک بوو 

یانەی وەرزشی زێرەڤانی توانیویەتی چوار جار ببێتە پاڵەوانی خولی نایابی کوردستان ، پاش ئەو یانەی وەرزشی ھەولێر دێت کە توانیویەتی ٣ جار نازناوەکە بەدەست بھێنێت.

مێژوو
خولی نایابی کوردستان ، پێشبڕکێیەکی ساڵانەیە کە لەلایەن یەکێتی تۆپی پێی کوردستانەوە ڕێکدەخرێت ، سەرەتا ئەم خولە لە وەرزی ٢٠٠٦/ ٢٠٠٧ دەستی پێکرد بە بەشداری ۳۲ یانە کە دابەشکران بۆ چوار کۆمەڵە ھەر کۆمەڵەیەک لە ھەشت یانە پێکھاتبوو ، چوار یانە لە ھەر کۆمەڵەیەک دابەزی بۆ خولی پلەیەک واتا ١٦ یانە لە ھەر چوار کۆمەڵەکە ، و ١٦ یانەش مایەوە لە خولی نایاب ، لە ھەر کۆمەڵەیەک ٢ یانە سەرکەوتن بۆ قۆناغی کۆتایی ، دواتر لە کۆتایی یانەی دھۆک بووە پاڵەوانی یەکەم وەرزی خولی نایابی کوردستان و یانەی ھەولێرش بووە خاوەنی پلەی دووەم ، لە وەرزی ٢٠٠٧-٢٠٠٨ خولی نایابی کوردستان بە بەشداری ١٦ یانە بەڕێووە چوو ٢ یانەی کۆتایی ڕیزبەندی دادەبەزین بۆ خولی پلەیەک ، لە وەرزی ٢٠٠٧/ ٢٠٠٨ یانەی بروسک توانی بۆ یەکەمجار لە مێژووی خۆی ببێتە پاڵەوانی دووەم وەرزی خولی نایابی کوردستان ، لە وەرزی ٢٠٠٨/ ٢٠٠٩ بە ھەمان سیستەم بەڕێووە چوو یانەی بروسک بۆ دووەمجار لەسەر یەک بووە پاڵەوانی خولی بە کۆکردنەوەی ٦١ خاڵ و بە جیاوازی ٨ خاڵ لەگەڵ سیروانی نوێ دووەم بووە پاڵەوان و یانەی ھەندرێنیش پلەی سێیەمی بەدەستھێنا ، ھەر یەکە لە یانەکانی ئاڵا و سیمێڵ و زاخۆ و سلێمانی دابەزین بۆ خولی پلەیەک ، ئەمەش بەھۆی کەمکردنەوەی یانەکان لە ١٦ بۆ ١٤ یانە چوار یانە دابەزین.لە وەرزی ٢٠٠٩/ ٢٠١٠ خولی نایابی کوردستان پاڵەوانێکی دیکەی بەخۆیەوە بینی لەم وەرزە یانەی ھەولێر بۆ یەکەمجار لە مێژووی خۆی توانی ببێتە پاڵەوانی خولی نایابی کوردستان ھەروەھا ئەم وەرزە بە بەشداری ١٤ یانە بەڕێوەچوو .  وەرزی ٢٠١٠/ ٢٠١١ پاڵەوانێکی دیکەی بەخۆووە بینی پاش ئەوەی  یانەی ھەندرێن توانی ببێتە پاڵەوانی ئەم وەرزە ،بۆیەکەم جار لە مێژووی خۆیدا نازناوەکەی بەرزکردەوە . لە وەرزی ٢٠١١/ ٢٠١٢ یانەی ھەولێر بۆ دووەمجار لە مێژووی خۆی بووە پاڵەوانی ئەم خولە .لە وەرزی ٢٠١٢/ ٢٠١٣ خولی نایابی کوردستان پاڵەوانێکی دیکەی بە خۆیەوە دیت ئەویش یانەی زێرەڤانی بوو کە توان بۆ یەکەمجار نازناوەکە بەدەستبھێنێت .وەرزی ٢٠١٣/ ٢٠١٤ یانەی زێرەڤانی توانی بۆ دووەمجار لەسەریەک ببێتە پاڵەوان و نازناوەکە یەکلایی بکاتەوە و یانەی یانەی ھەولێرش پلەی دووەم و یانەی سلێمانی پلەی سێیەمی بەدەستھێنا ، ئەوەی جێی سەرسوڕمان بوو لەم وەرز یانەی کەرکووک لە قۆناغی یەکەم لە پلەی یەکەم بوو بەڵام لە کۆتایی پلەی حەوتەمی بەرکەوت لە وەرزی ٢٠١٤/ ٢٠١٥ یانەی زێرەڤانی بۆ سێیەم جار لەسەر یەک نازناوەکەی بەدەستھێنا دوای ڕکابەریەکی توند لەگەڵ ھە یەکە لە دھۆکی خاوەن پلەی دووەم و نەورۆزی پلەی سێیەم ، لەم وەرزی یانەی پێشمەرگەی سلێمانی بۆ یەکمجار دابەزی بۆ خولی یانە پلەیەکەکان ھاوشان لەگەڵ یانە بروسکی پاڵەوانی دوو وەرزی خولی نایاب کە پێش دەستپێکردنی خولەکە کشایەوە بەھۆی کێشەی دارایەوە .یانەی ھەولێر لە وەرزی ٢٠١٦/٢٠١٥ توانی بۆجاری سێیەم لە مێژووی خۆیدا نازناوەکە بەرزبکاتەوە .وەرزی ٢٠١٧/٢٠١٦ یانەی وەرزشی پێشمەرگەی ھەولێر توانی بۆ یەکەمجار لە مێژووی خۆیدا نازناوەکەی بەدەست ھێنا .وەرزی ٢٠١٨/٢٠١٧بۆ جارێکی دیکە یانەی زێرەڤانی پلەی یەکەمی خولی نایەبی کوردستانی بەدەست ھێنا پاش ئەوەی توانی ٣١ خاڵ کۆبکاتەوە . پاشان یانەی پێشمەرگەی ھەولێر بووە پاڵەوەنی وەرزی ٢٠١٩/٢٠١٨. بەھۆی ڤایرۆسی کۆرۆنا خولی نایەبی کوردستان بۆ وەرزی ٢٠٢٠/٢٠١٩ ھەڵوەشایەوە و یارییەکان بەڕێوەنەچوو .  یەکێتی تۆپی پێی کوردستان بڕیاریدا یارییەکانی وەرزی ٢٠٢١/٢٠٢٠ ئەنجام بدات .دوای ئەنجامدانی یارییەکان یانەی برایەتی توانی بۆیەکەمجار لە مێژووی خۆیدا نازناوەکە بەدەست بھێنێت .لە وەرزی ٢٠٢١ /٢٠٢٢ یانەی وەرزشی سیروانی نوێ توانی بۆ یەکەمجار لە مێژووی خۆیدا نازناوەکە بەدەست بھێنێت .

پاڵەوانەکان

سەرچاوەکان 

وتارە ھەتیوەکان
تۆپی پێ لە کوردستان
تۆپی پێ لە عێراق
باشووری کوردستان

ھەرێمی کوردستان